Gillian Wearing

**Gillian Wearing** (Birmingham, Ingalaterra, 1963ko abenduaren 10a) Britainiar Inperioaren Ordenako artista garaikide ingelesa da. 1997an Turner Saria irabazi zuen. 2007ko abenduaren 11n, Royal Academy of Arts-en biziarteko kide hautatu zuten Wearing. Bere Millicent Garret Fawcett sufragistaren estatua Londresko Parlamentuko plazan dago.  Fawcett estatua batean agertu den lehen emakumea da plazan, eta Gillian Wearing han estatua bat duen lehen emakume eskultorea. 

## Biografia 
1963ko abenduaren 10ean jaio zen Birminghamen. Gillian Wearing artista emankorra da, arte kontzeptualaren arloan aktiboa, argazkigintza, bideoa eta eskultura erabiltzen dituena. 1985etik 1987ra Chelsea College of Art-en ikasi zuen, gero Goldsmith Collegen 1987tik 1990era. 1997an Turner saria irabazi zuen eta urte berean Royal Academy of Arts-en erakutsi zuen bere lana, Saatchi galeriako artista britainiar gazteak biltzen dituen *Sentation* izeneko erakusketa batean.

Gillian Wearing 2010ean Michael Landy artista bisualarekin ezkondu zen. Londresen bizi eta lan egiten du.

## Lanak 
### Millicent Fawcett-en estatua 
[thumb|ezkerrera|260px|[Millicent Garrett Fawcett|Millicent Fawcet sufragistaren estatua Gillian Wearingek egina]]
2016ko martxoaren 8an, Emakumearen Nazioarteko Egunean, Caroline Criado Perez kazetari ekintzaileak Westminsterreko Parisen emakumearen estatua bat ere ez zegoela ikusi zuen . Hamaika estatuek, Winston Churchill eta Nelson Mandela barne, gizonak omentzen zituzten.

Criado kazetariak kanpaina bat egin zuen sufragista baten estatua bat eraikitzeko Parliament Square-n, 1918ko *Representación of the People Act/ Herriaren Ordezkaritza Legea*-ren mendeurrena zela eta. Criadok hauxe idatzi zuen *New Statesman*-en:"*Mundu justuan biziko bagina, emakume historikoak eta errege-erreginak ez direnak ez lirateke izango Erresuma Batuko estatu guztien % 2,7"*, "*Baina ez gara mundu justuan bizi.* *Eta aldaketaren erritmoari buruz errealista naiz"*.

[thumb|ezkerrera|260px|[Gillian Wearing eskultorearen lana, Millicent Garret Fawcett sufragistaren estatuaren aurkezpena Parlamentuko plazan, Londresko Sadiq Khan alkatea eta  Theresa May lehen ministroa bertan zirela, 2018.04.24 ]]
Hainbat emakume adierazgarrik sinatu zuten Londresko alkate hautatu berriari, Sadiq Khani, bidalitako gutun irekia, *The Daily Telegraph*-ek hurrengo maiatzean argitaratua. Khanek berehala adierazi zuen ados zegoela, baina ez zuen hitzeman berak nahi zuen tokiarekin: Parliament Square. 74.000 pertsonak sinatutako eskaera bat aurkeztu zuen Criadok ekainean Ordezkarien Ganberako presidentearen Etxeko Estatu Aretoetako ekitaldi batean. Fawcett Societyk babestu zuen, eta, une horretan, Millicent Fawcett iradoki zuen ordezkatu beharreko irudi gisa. Criado ados egon zen. 2017. urteko apirilean, Sadiq Khanek jakinarazi zuen Gillian Wearing artistari Millicent Garret Fawcett sufragistaren estatua bat sortzeko eskatu ziola. Theresa May lehen ministroak ere onartu zuen. Fawcett estatua batean agertu den lehen emakumea da plazan, eta Gillian Wearing han estatua bat duen lehen emakume eskultorea da. Fawcett-en estatuarako plana iragarri zuenean, Khanek esan zuen: "*Ez dago ondo, besterik gabe, emakumeen sufragioa baino ia mende bat geroago, Parlamentuko Plaza gizonentzako eremu bat izaten jarraitzea, eta poz-pozik nago hori laster aldatuko delako Caroline Criadoren kanpaina inspiratuari esker*". Estatuaren zokaloan daude emakumeen botorako eskubidearen alde borrokatu ziren 55 emakumeren (eta 4 gizonezkoren) izenak eta argazkiak.
## Sariak eta aintzatespenak 
*1997: Turner saria 60 minutuko isilaldirako (1996) 
*2007: Arteen Errege Akademiako kide iraunkorra, Londres

## Erreferentziak 
## Ikus, gainera 
* Zerrenda:Emakume argazkilariak

## Kanpo estekak